Diari Oficial de la Generalitat Valenciana


Sumari del DOGV 8992, del 08-01-2021 (2021/22)

RESOLUCIÓ de 23 de desembre de 2020, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració de l'herència intestada de Salvador Gimeno Barberá a favor de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8992

Data del DOGV
:   08-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/22


Data del document
:   23-12-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 23 de desembre de 2020, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració de l'herència intestada de Salvador Gimeno Barberá a favor de la Generalitat. [2021/22]  
Núm. d'expedient: ABI 136/2015.  
Causant: Salvador Gimeno Barberá. DNI: \*\*\*7840\*\*  
Lloc i data de la defunció: Olocau (València), 28 de setembre de 2014.  
Últim domicili: València.  
  
Antecedents de fet  
Mitjançant escrit de Miguel Gimeno Barberá i José Felix Gimeno Aguado, es va traslladar a aquesta conselleria documentació relativa al defunció sense testar de Salvador Gimeno Barberá, amb DNI \*\*\*7840\*\*, mort el dia 28 de setembre de 2014.  
En la documentació esmentada es constata que el causant no va atorgar testament. No obstant això, consta renúncia a l'herència per part dels familiars del causant.  
Amb data 3 de desembre de 2015, es va dictar resolució de la Secretaria Autonòmica de Model Econòmic i Finançament, per la qual s'ordenava l'inici de la investigació prèvia a l'adopció de l'acord d'incoació de l'expedient de referència.  
D'aquesta resulta l'existència d'immobles en el cadastre a nom de Salvador Gimeno Barberá, però no en el Registre de la Propietat corresponent, procediments d'execució hipotecària, participacions en empreses declarades en concurs de creditors i informe de riscos de Banc d'Espanya.  
  
Fonaments de dret  
A l'empara del que s'estableix en l'article 956 del Codi Civil, art. 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'art. 43 de la Llei 14/2003, de 10 d'abril, de patrimoni de la Generalitat Valenciana, article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària.  
En aplicació del que es disposa en l'article 43.3, de la Llei 14/2003, de 10 d'abril, de patrimoni de la Generalitat, «en cas de successió intestada, i mancant persones amb dret a heretar, segons la llei, els béns s'integraran en el patrimoni de la Generalitat quan el causant tinga la condició jurídica de valencià. El procediment administratiu aplicable serà el que reglamentàriament es determine».   
El punt 2 del mateix precepte, assenyala que «si l'adquisició portara annexa alguna condició o càrrega, només podran acceptar-se els béns amb un expedient previ en el qual s'acredite que el valor global de les càrregues i gravàmens no excedeixen del valor del que s'adquireix».  
Vist que hi ha béns no inscrits en el Registre de la Propietat a nom del causant, la qual cosa ocasionaria que les despeses de tramitació superaren el valor d'aquests, deutes de l'herència, així com ?negocis ruïnosos- en els quals el causant tenia la condició de soci.  
En l'exercici de les competències que em confereix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Finalitzar el procediment i arxivar l'expedient de declaració administrativa de la Generalitat com a hereua abintestat de Salvador Gimeno Barberá, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, obtingut l'informe favorable de l'Advocacia General de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, de procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 23 de desembre de 2020. La directora general del Sector Públic i Patrimoni: Isabel Castelló García.